CFRESH นำทีม “CPF-TFG” พุ่งกระฉูด! รับอานิสงส์ “บาทอ่อน” หนุนธุรกิจส่งออกโต
CFRESH นำทีม “CPF-TFG” พุ่งกระฉูด! รับอานิสงส์ “บาทอ่อน” หนุนธุรกิจส่งออกโต
20 ก.ค. 2563

ผู้สื่อข่าวรายงานว่า ราคาหุ้น บริษัท ซีเฟรชอินดัสตรี จำกัด (มหาชน) หรือ CFRESH อยู่ที่ระดับ 3.34 บาท บวก 0.30 บาท หรือ 9.87% สูงสุดที่ระดับ 3.38 บาท ต่ำสุดที่ระดับ 3.06 บาท ด้วยมูลค่าการซื้อขาย 33.00 ล้านบาท
ด้านราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF อยู่ที่ระดับ 34.50 บาท บวก 0.50 บาท หรือ 1.47% สูงสุดที่ระดับ 34.75 บาท ต่ำสุดที่ระดับ 33.75 บาท ด้วยมูลค่าการซื้อขาย 549.31 ล้านบาท
ด้านบริษัท ไทยฟู้ดส์ กรุ๊ป จำกัด (มหาชน) หรือ TFG อยู่ที่ระดับ 5.05 บาท บวก 0.11 บาท หรือ 2.23% สูงสุดที่ระดับ 5.05 บาท ต่ำสุดที่ระดับ 4.96 บาท มูลค่าการซื้อขาย 147.18 ล้านบาท
ด้าน บล.โนมูระ พัฒนสิน ระบุในบทวิเคราะห์ฯว่า ราคาหมูในประเทศพุ่ง 81.1 บาท/กิโลกรัม (กก.) ซึ่งนับเป็นระดับสูง และเป็นบวกต่อ TFG ที่มีรายได้หมู 27% และเจริญโภคภัณฑ์อาหาร CPF ที่มีรายได้หมู 8% และยังเป็นหุ้นได้ประโยชน์จากเงินบาทอ่อนค่า ซึ่งเป็นบวกต่อหุ้นส่งออก
ด้านบล.กรุงศรี แนะ “ซื้อ” หุ้น CPF ให้ราคาเป้าหมาย 36.25 บาท ทิศทางผลกำไรในไตรมาส 2/63 ยังโดดเด่นต่อเนื่องจาก ราคาหมู ไก่ ในประเทศยังเพิ่มขึ้น ขณะที่ราคาหมูในเวียดนามยังทรงตัวอยู่ในระดับสูง 80,000-100,000 ดองต่อกก. นอกจากนี้ CPF ยังได้ประโยชน์จากต้นทุนกากถั่วเหลืองที่ลดลงส่งผลให้มาร์จิ้นของบริษัทยิ่งเพิ่มขึ้น